สังคมข่าวหุ้น
ดัชนีตลาดหุ้นไทยปิดที่ระดับ 1,589.51 จุด ลดลง 2.86 จุด มูลค่าการซื้อขาย 62,649.20 ล้านบาท ติดตามการประชุมโอเปกพลัส ที่ยังมีความไม่แน่นอนสูง
ดัชนีตลาดหุ้นไทยปิดที่ระดับ 1,589.51 จุด ลดลง 2.86 จุด มูลค่าการซื้อขาย 62,649.20 ล้านบาท ติดตามการประชุมโอเปกพลัส ที่ยังมีความไม่แน่นอนสูง
2 ต.ค. 2565

ดัชนีตลาดหุ้นไทยปิดที่ระดับ 1,589.51 จุด ลดลง 2.86 จุด มูลค่าการซื้อขาย 62,649.20 ล้านบาท ติดตามการประชุมโอเปกพลัส ที่ยังมีความไม่แน่นอนสูง ในการปรับเพิ่มและปรับลดกำลังการผลิต ซึ่งจะเป็นปัจจัยชี้นำในเรื่องของอัตราเงินเฟ้อสหรัฐฯ
หุ้นน้องใหม่ “ทเวนตี้ โฟร์ คอน แอนด์ ซัพพลาย” หรือ 24CS ลงสนามเทรดในตลาด mai วันนี้ ลุ้นวิ่งเหนือราคาจองไอพีโอ 3.40 บาท หลังโชว์ผลงานครึ่งแรกปีนี้กำไรสุทธิโต 434% แตะ 11.91 ล้านบาท แถมแบ็กล็อกแน่นกว่า 1,168 ล้านบาท “ยศวีย์ วัฒนธีระกิจจา” ซีอีโอ ลั่นผลงานครึ่งหลังปีนี้โต รับไฮซีซั่นธุรกิจเร่งส่งมอบงานเพิ่มขึ้น  ย้ำเงินที่ได้จากการระดมทุนราว 422 ล้านบาท (หลังหักค่าใช้จ่ายที่เกี่ยวข้อง) จะนำไปใช้เป็นเงินทุนหมุนเวียนในการดำเนินธุรกิจปกติของบริษัทภายในปี 2565-2566 เพื่อรองรับงานที่สเกลใหญ่ขึ้นทั้งในด้านจำนวนโครงการและมูลค่าโครงการ จะเป็นอีกหุ้นที่กำลังเติบโต และสร้างผลตอบแทนให้กับผู้ถือหุ้นได้อย่างสม่ำเสมอ
TEGH ปิดเทรดวันแรก 5 บาท ราคายืนเหนือจอง 4.17% จากราคาไอพีโอที่ 4.80 บาท ฟากเอ็มดี “สินีนุช โกกนุทาภรณ์” กางแผน 5 ปี อัดงบลงทุน 1.2 พันล้านบาท ลุยขยายธุรกิจตามแผน พร้อมมุ่งสู่ขึ้นเป็นผู้ผลิตยางแท่งติด Top 5 ของประเทศ ปักธงรายได้พุ่ง 2.2 หมื่นล้านบาท ในปี 2569 เล็งร่วมทุนพันธมิตร “มาเลเซีย-ญี่ปุ่น” ต่อยอดธุรกิจเดิม คาดจะเห็นความชัดเจนภายในครึ่งปีแรกของปี 2566
จับตาวันนี้ การประชุมผู้ถือหุ้นร่วมของผู้ถือหุ้น TRUE และผู้ถือหุ้น DTAC เพื่อแจ้งให้ผู้ถือหุ้นทั้ง 2 บริษัทรับทราบเพื่อขอขยายเวลาการจัดประชุมผู้ถือหุ้นร่วม เพื่อพิจารณาการควบรวมบริษัท โดยน่าจะขยายเวลาออกไปอีก 6 เดือน เป็นวันที่ 3 เม.ย. 2566 หลังจากที่มีการประชุมรอบแรกไปเมื่อวันที่ 4 เม.ย. 2565 แต่ยังไม่สามารถจัดประชุมผู้ถือหุ้นร่วมเพื่อพิจารณาเรื่องที่เกี่ยวข้องกับการควบรวมบริษัทได้ภายใน 6 เดือนนับจากวันที่ที่ประชุมสามัญผู้ถือหุ้นทั้งสองบริษัทมีมติอนุมัติ ที่กำหนดวันประชุมผู้ถือหุ้นร่วม ครั้งที่ 1 ในวันที่ 3 ต.ค. 2565 เนื่องจากต้องรอ กสทช.ประชุมเพื่อหารือเกี่ยวกับข้อบังคับที่จะใช้กับดีลควบบริษัท TRUE และ DTAC ในวันที่ 12 ต.ค. 2565 ก่อน แต่อย่างไรก็ตาม คาดว่าดีลควบรวมบริษัท TRUE และ DTAC น่าจะผ่านได้
ตลาดหลักทรัพย์ฯ ให้ CH, DPAINT, KCC เข้าข่ายมาตรการกำกับการซื้อขาย ระดับ 1 : ห้ามคำนวณวงเงินซื้อขาย และ Cash Balance (ลูกค้าต้องวางเงินสดไว้ล่วงหน้ากับสมาชิกเต็มจำนวนก่อนซื้อหลักทรัพย์) ตั้งแต่วันที่ 3 ต.ค.-21 ต.ค. 2565 ส่งผลให้สภาพคล่องการเก็งกำไรปรับลง
กลุ่ม DUSIT เดินหน้าขยายธุรกิจโรงแรมในต่างประเทศต่อเนื่อง ตอบรับการเดินทางทั่วโลกที่กลับเข้าสู่ภาวะปกติ  เตรียมเปิดตัว ‘ดุสิตโฮเทลแอนด์สวีท โดฮา’ โรงแรมแห่งที่ 3 ในกาตาร์ ต้อนรับฟุตบอลโลก 2022 ในเดือน พ.ย.นี้ ชูจุดเด่นทั้งทำเลใกล้แหล่งท่องเที่ยว ความสะดวกสบาย รวมถึงบริการที่โดดเด่นภายใต้มาตรฐาน “ดุสิตธานี”